LAOAG CITY – Saan a nailinged ni Gov Imee Marcos ti pannakadismaya na kalpasan ti panangkumpiskar dagiti kameng ti National Bureau of Investigation, Office of the Solicitor General ken ti Presidential Commission on Good Government kadagiti nangingina a paintings manipud iti ancestral home da idiay San Juan.
Dagiti nasao a paintings ket paset dagiti koleksiyun ti ina da a ni dati a First Lady nga itan Ilocos Norte Second District Rep. Imelda Marcos nga maatap a paset ti ill-gotten wealth ti pamilya Marcos.
Kuna ti gobernador nga saan da pay a nagsarita iti ina na sipud nakumpiskar dagiti nasao a paintings ken madandanagan iti salun-at na nangruna ket agpapaimbag pay laeng manipud ti pannaka-opera dagiti mata na.
Maladingitan ti gobernador iti kellaat a pannakakumpiskar dagiti nasao a paintings ken awan a pulos ti ammo da gapu ta makumikom pay laeng iti pannakaibunong dagiti tulong kadagiti naapektaran ti bagyo ditoy probinsiya.
Nupay kasta, inbatad na nga impaima dan daytoy a banag kadagiti abogado da no ania ti rumbeng nga maaramid
ilo_Latn ilo_Latn ilo_Latn ilo_Latn ilo_Latn